《题梅花村民为严司征作》
元代·胡奎

我昨梦入梅华村，清晨有客来扣门。为言渝川一佳士，貌比玉扣清而温。

平生爱种罗浮树，仿佛罗浮洞中路。积扣拥门三尺深，渔歌樵唱无寻处。

主翁杖策何逍遥，出门一色皆琼瑶。缟衣仙人夜相访，绿毛么凤鸣交交。

寄言渝川士，何为自慕村野人。调羹不入商家鼎，止渴不给曹公军。

萝窗一榻延素月，醉来自卧梨花云。我今尚被微官缚，梦中犹想村中乐。

凭谁唤起何水曹，岁晚题诗寄东阁。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。